EkBass/fiwiki-20250220-pages-articles huggingface dataset:
Adeline Genée

Dame Adeline Genée (6. tammikuuta 1878 Hinnerup, Tanska – 23. huhtikuuta 1970 Esher, Englanti) oli tanssija, koreografi ja opettaja, joka toimi Royal Academy of Dancingin perustavana puheenjohtajana.Encyclopaedia Britannica: Dame Adeline Genée Genéen alkuperäinen nimi kokonaisuudessaan oli Anina Margarete Kirstina Petra Jensen. Hän oli maanviljelijän tytär, mutta 8-vuotiaana hänet adoptoi hänen setänsä, Alexander Genée, joka johti kiertävää balettiyhtiötä. Genée sai opetusta sedältään ja tämän vaimolta, Antonia Zimmermannilta, ja teki ensimmäisen esiintymisensä kymmenen vuoden iässä Kristianiassa (nykyisessä Oslossa), Norjassa. Tämän jälkeen hän siirtyi Berliiniin, jossa työskenteli oopperassa; sitten hän sai paikan Münchenissä, jossa esiintyi vuonna 1896 Coppélia-baletissa. Genéen uran käännekohta koitti vuonna 1897, kun hän sai kutsun Lontoon Empire Theatrelta. Empire Theatre oli varsinaisesti musiikkisali, mutta suuri osa sen laajasta ohjelmistosta koostui baletista. Baletin johtajana toimi Katti Lanner. Genée esiintyi seuranneen vuosikymmenen aikana lukuisissa baleteissa, joiden joukossa oli hänen setänsä tuottama Coppélian esitys vuonna 1906. Vuosina 1908–11 Genée matkusti kolme kertaa pidemmäksi aikaa Yhdysvalloissa, jossa hän esiintyi muiden muassa musikaaleissa The Soul Kiss (1908) ja The Bachelor Belles (1910). Hänen yhteistyönsä Empire Theatren kanssa päättyi vuonna 1909, jolloin hän esiintyi Giacomo Meyerbeerin oopperassa Robert le Diable. Genée jatkoi satunnaista esiintymistä itse tuottamissaan baleteissa, joihin lukeutuivat La Camargo ja La Danse; molemmat vuodelta 1912. Vuonna 1912 Genée matkusti jälleen Yhdysvaltoihin, minkä jälkeen hän lähti myös Australiaan ja Uuteen-Seelantiin. Hänen viimeinen balettinsa oli The Pretty Prentice (1916). Tanssijana hän jäi eläkkeelle vuonna 1917. Uransa loppua kohden Genée jäi jossain määrin Sergei Djagilevin Ballets russes -yhtiön toiminnan varjoon. Genée oli kuitenkin merkittävä hahmo kansallisen balettiperinteen kasvussa Englannissa. Vetäydyttyään tanssijanahän jatkoi toimintaansa muun muassa Royal Academy of Dancingin puheenjohtajana (1936–54). Vuonna 1950 hänestä tuli Brittiläisen imperiumin ritarikunnan Dame ensimmäisenä tällä tavoin kunnioitettuna tanssijana. == Lähteet == Luokka:Brittiläiset balettitanssijat Luokka:Vuonna 1878 syntyneet Luokka:Vuonna 1970 kuolleet
Peltosänkiö

Peltosänkiö (Odontites vernus) on näivekasvien (Orobanchaceae) heimoon, sänkiöiden (Odontites) sukuun kuuluva kasvilaji. Se on ruohovartinen, yksivuotinen ja matalakasvuinen kasvilaji. Peltosänkiö muistuttaa paljolti punasänkiötä (Odontites vulgaris) ja lajit luetaan joskus yhdeksi lajiksi. Lajit eroavat toisistaan varren haaraisuuden sekä lehtien ja kukinnon ulkonäön perusteella. Suolasänkiö (Odontites litoralis) eroaa peltosänkiöstä kukkien ulkonäön ja kasvupaikkojensa perusteella. Peltosänkiö voi kasvaa noin 20 cm korkeaksi. Varsi on joko kokonaan haaraton tai yläosastaan muutamaan kertaan haaroittunut. Haarat ovat kasvutavaltaan pystyjä. Lehdet ovat puikeita ja leveimmillään lähellä tyveä. Peltosänkiön kukinto on varren päässä oleva yksipuoleinen, tähkää muistuttava terttu. Kukintojen alimmat kukat ovat melko matalalla; kukinto alkaa seitsemännestä–yhdeksännestä nivelestä. Kukkien teriö on vaaleanpunainen sekä hienokarvainen, ja jokaisessa kukassa on yksi emi, jonka vartalo on kukan ylähuulta pidempi. Verhiön liuskat ovat kapeita, teräväkärkisiä ja suunnilleen hedelmän pituisia. Peltosänkiö kukkii kesä–heinäkuussa. Peltosänkiö kasvaa erilaisilla kulttuurivaikutteisilla kasvupaikoilla. Usein sitä tavataan ruispelloilta ja joutomailta. == Lähteet == == Aiheesta muualla == * Laji.fi: Peltosänkiö (Odontites vernus) * Kasviatlas 2018: Peltosänkiön (Odontites vernus) levinneisyys Suomessa Luokka:Sänkiöt Luokka:Suomesta hävinneet lajit
Youtuben pääkonttorin ammuskelu

Youtuben pääkonttorin ammuskelu tapahtui San Brunossa, Kaliforniassa 3. huhtikuuta 2018. Ainakin kolme loukkaantui. Teon naispuolinen epäilty Nasim Aghdam kuoli. Hän väitti sosiaalisessa mediassa YouTuben sensuroineen hänen eläinten oikeuksia ja veganismia käsitteleviä videoitaan. == Lähteet == Luokka:Rikokset Kaliforniassa Luokka:San Mateon piirikunta Luokka:Youtube Luokka:Vuoden 2018 rikokset
Suomukat

Suomukat (Lathraea) on näivekasvien (Orobanchaceae) heimoon kuuluva pieni kasvisuku. Sukuun luetaan nykyisin kuuluvaksi neljä lajia, joiden lisäksi muutamien sukuun kuvattujen lajien taksonominen asema on toistaiseksi epäselvä. Suomukat ovat yleisväritykseltään vaaleanpunertavia lehtivihreättömiä kasveja. Suomukat ovat monivuotisia ja niillä on vankka sekä suomuinen juurakko. Varsi on paksu, möyheä sekä kasvutavaltaan pysty ja siinä on suomumaisia lehtiä. Suomukoiden kukinto on tiivis, yksipuoleinen, nuokkuva ja tähkää muistuttava terttu. Kukkien teriö on kaksihuulinen; ylähuuli on punertava ja alahuuli on kolmiliuskainen. Emit ovat yksivartaloisia. Kukkien verhiö on neliliuskainen. Kukkien tyvellä on mesiäinen. Hedelmä on pähkylä, joissa on öljyinen elaiosomi. Suomessa ja Ruotsissa tavataan vain yhtä suomukoiden sukuun kuuluvaa lajia: pähkinäsuomukka eli suomukka (Lathraea squamaria). == Lajeja == * Lathraea clandestina * Lathraea japonica * Lathraea rhodopea * Lathraea squamaria – pähkinäsuomukka eli suomukka == Lähteet == == Aiheesta muualla == * Suomen Lajitietokeskus: Suomukat – Lathraea Luokka:Näivekasvit
Elaiosomi

Elaiosomi on kasvin hedelmässä tai siemenessä oleva lisäke, joka sisältää rasva-, proteiini- tai hiilihydraattipitoista ainetta. Elaiosomeja voidaan jaotella useisiin eri tyyppeihin sen mukaan, mistä rakenteista ne ovat syntyneet. Elaiosomien tarkoituksena on houkutella muurahaisia kuljettamaan kasvin hedelmiä tai siemeniä ja levittämään näin kasvia uusille alueille. Muurahaiset käyttävät elaiosomien sisällön ravinnokseen, mutta tulevat samalla levittäneeksi kasvia kuljettaessaan hedelmiä tai siemeniä pesälleen.Elaiosomi, Tieteen termipankki Elaiosomeja on useilla kasvilajeilla, ja elaiosomeja omaavia kasvilajeja on monissa eri kasviheimoissa. Elaiosomeja on esimerkiksi sinivuokolla (Hepatica nobilis), keltamolla (Chelidonium majus), kevätpiipolla (Luzula pilosa) ja nuokkuhelmikällä (Melica nutans). == Lähteet == == Aiheesta muualla == Luokka:Kasviorganologia Luokka:Kasvianatomia Luokka:Kasviekologia
Margaretta Taylor

Margaretta Taylor (o.s. Johnson; myös muodossa Margaretta Johnson Taylor tai Margaretta J. Taylor; s. , Yhdysvallat) on yhdysvaltalainen perijätär, miljardööri ja hyväntekijä. Hän on tehnyt miljoonien dollarien rahalahjoituksia muun muassa yhdysvaltalaisten jokien suojelutyöhön, Bronxin eläintarhan ja yliopistollisen lääketieteen oppilaitoksen hyväksi. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta media- ja autoteollisuuskonserni Cox Enterprisesia. Vastaavan prosenttiosuuden perivät myös hänen veljensä James Chambers ja siskonsa Katharine Rayner. Äitinsä tavoin Margaretta Taylor ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana. Margareetta Taylor on ollut naimisissa kolmesti (aviomiehet: James F. Granite, Dr. Alexander Taylor, ja Michael Rich) ja hänellä on kaksi lasta: tytär (Amanda) ja poika (Alexander). Alexander toimi operatiivisena johtajana (COO) Cox Enterprisesilla, ja siirtyi konsernin toimitusjohtajaksi vuoden 2018 alussa. Amanda Anne Cox Taylorin isä on edesmennyt James F. Granite. ==Lähteet== ==Aiheesta muualla== *Bloomberg Billionaires Index: #294 Margaretta Taylor $5.75B (bloomberg.com) Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1942 syntyneet Luokka:Elävät henkilöt
Blair Parry-Okeden

Blair Parry-Okeden (s. ; Honolulu, Hawaii, Yhdysvallat) on taustaltaan yhdysvaltalainen perijätär, miljardööri ja hyväntekijä. Hän on asunut pitkään Australiassa (Scone, New South Wales) ja on saanut Australian kansalaisuuden. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 108. rikkaimmaksi ihmiseksi (jaettu sijoitus) ja 11. rikkaimmaksi naiseksi. Tuolloin hänen omistustensa arvo oli 13 miljardia dollaria. Tämä omistus oli peräisin hänen äidiltään Barbara Cox Anthonylta (1922–2007) peritystä 25 prosentin osuudesta tietoliikenne-, media- ja autokauppakonserni Cox Enterprisesia. Hänen veljellään, Cox Enterprises -konsernin hallituksen puheenjohtajalla Jim Kennedyllä (James Cox Kennedy) on vastaava omistusosuus yhtiöstä. Blair Parry-Okeden on suorittanut alemman korkeakoulututkinnon (B.A./B.Sc.) Denverin yliopistossa (University of Denver). Hän oli naimissa Simon Parry-Okedenin kanssa mutta he ovat eronneet. Heillä on kaksi poikaa: Andrew ja Henry. ==Lähteet== ==Aiheesta muualla== *Bloomberg Billionaires Index: #166 Blair Parry-Okeden $8.71B (bloomberg.com) Luokka:Yhdysvaltalaiset miljardöörit Luokka:Australialaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1952 syntyneet Luokka:Elävät henkilöt
Lynn Harrell

Lynn Harrell (30. tammikuuta 1944 New York, New York – 27. huhtikuuta 2020) oli yhdysvaltalainen sellisti. Hänen isänsä oli baritoni Mack Harrell ja äitinsä viulisti Marjorie McAlister Fulton. 8-vuotiaana Harrell päätti opetella sellonsoittoa, jota hänelle opetti aluksi New Yorkin filharmonikkojen Heinrich Joachim. 12-vuotiaana Harrell muutti perheineen Texasin Dallasiin, jossa häntä opetti Lev Aronson. Denton High Schoolia käytyään hän opiskeli New Yorkin Juilliard Schoolissa Leonard Rosen johdolla. Myöhempiä opintoja hän suoritti Philadelphian Curtis Institute of Musicissa.Bach-Cantatas.com: Lynn Harrell Debyyttinsä Harrell teki vuonna 1961 New Yorkin filharmonikkojen kanssa Carnegie Hallissa. Hänen isänsä kuoli syöpään vuonna 1960 ja äitinsä auto-onnettomuudessa saamiinsa vammoihin 1962. Harrell toimi Clevelandin orkesterin ensimmäisenä sellistinä vuosina 1964–71. Tänä aikana hän ystävystyi James Levinen kanssa. Resitaalidebyyttinsä Harrell teki New Yorkissa vuonna 1971. Käännekohta uralla tapahtui vuonna 1975, jolloin Harrell voitti Avery Fisher -palkinnon. Sittemmin hän loi eri maanosiin ulottuvan uran. Hänen kymmenien levytystensä joukossa ovat tulkinnat Johann Sebastian Bachin soolosellosarjoista, Victor Herbertin sellokonsertosta nro 1 (ensimmäinen levytys), William Waltonin konsertosta ja Donald Erbin konsertosta. Grammy- palkinnot Harrell voitti Itzhak Perlmanin ja Vladimir Ashkenazyn kanssa Pjotr Tšaikovskin ja Ludwig van Beethovenin triojen levytyksistä. Harrell soitti Domenico Montagnanan (1720), Antonio Stradivariuksen (1673) ja Christopher Dungeyn (2008) rakentamilla selloilla. Harrell voitti lukuisia palkintoja uransa varrella. Hänen vaimonsa oli viulisti Helen Nightengale, jonka kanssa hänellä oli kaksi lasta, Hanna ja Noah. Harrell oli aiemmin naimisissa journalisti-kirjoittaja Linda Blandford-Katen kanssa; tästä avioliitosta syntyivät kaksoset. Harrell asui Kalifornian Santa Monicassa. == Lähteet == Luokka:Yhdysvaltalaiset sellistit Luokka:Vuonna 1944 syntyneet Luokka:Vuonna 2020 kuolleet
Sara Jäggi

Sara Jäggi (s. 1975Vokalensemble Belcanto: Sara Jäggi ) on sveitsiläinen sopraano. Hän aloitti opintonsa pianistina Bernin musiikki- ja teatterikonservatoriossa, sai kandidaatin arvon ja jatkoi opintojaan sitten laulajana Haagin kuninkaallisessa konservatoriossa. Hän keskittyi varhaiseen musiikkiin, jonka laulajana hän saavutti maisterin arvonsa; hänen erikoisalakseen vakiintui saksalainen ja italialainen barokkiohjelmisto. Hänen opettajiaan ovat olleet Rita Dams, Jill Feldman, Michael Chance, Peter Kooy ja Ronald Klekamp.Bach-Cantatas.com: Sara Jäggi (Soprano) Jäggi on esittänyt lukuisiin eri genreihin, kuten oratorioon, kamarimusiikkiin ja oopperaan kuuluvia teoksia. Hän on saanut säännöllisesti kutsuja sellaisilta kokoonpanoilta kuin Collegium Vocale Gentiltä, Leipzigin barokkiorkesterilta, De Nederlandse Bachverenigingiltä, Combattimento Consort Amsterdamilta, Le Concert Lorrainilta ja Sette Vocilta. Hän on osallistunut tunnettuihin eurooppalaisiin festivaaleihin, kuten Festival Oude Muziekiin (Utrecht), Tage Alter Musikiin (Berliini) ja Festival van Vlaandereniin (Brugge). Jäggiä on kuultu säännöllisesti alankomaalaisissa radiolähetyksissä, ja hän on levyttänyt Leipzigin barokkiorkesterin kanssa Mittel-Deutscher-Rundfunkille. == Lähteet == Luokka:Sveitsiläiset oopperalaulajat Luokka:Sopraanot Luokka:Vuonna 1975 syntyneet Luokka:Elävät henkilöt
Linda Jones

Linda Jones (14. joulukuuta 1944 Newark, New Jersey – 14. maaliskuuta 1972 Newark, New Jersey) oli yhdysvaltalainen rhythm and blues -laulaja. Hänen tyylinsä oli gospelvaikutteinen, ja hän aloittikin laulamisen kuuden vuoden iässä sisarustensa kanssa hengellisessä kokoonpanossa, Jones Singersissä. Teini-ikäisenä Jones aloitti rhythm and bluesin esittämisen. Ensimmäisen soololevytyksensä hän teki nimellä Linda Lane vuonna 1963. Kyse oli Lonely Teardrops -coveresityksestä.AllMusic.com: Linda Jones Jones tapasi tuottaja, lauluntekijä George Kerrin, jonka kanssa hän sai sopimuksen Loma Recordsilta vuonna 1967. Läpimurroksi muodostui single "Hypnotized", jonka mukaan myös nimettiin Jonesin albumi Hypnotized (1967). Hänet muistetaan yhä parhaiten albumin nimikkosinglestä. Myöhemmin Jones levytti Neptune Recordsille ja Turbo Recordsille. Suurimman menestyksensä muutamaan vuoteen hän saavutti vuonna 1972 voimakkaalla gospeltyylisellään coverillaan Jerry Butlerin kappaleesta "For Your Precious Love". Jones oli diabeetikko ja kuoli 27-vuotiaana sairautensa komplikaatioihin. Hänen tuotantoaan julkaistiin vielä postuumisti. == Lähteet == Luokka:Yhdysvaltalaiset laulajat Luokka:Vuonna 1944 syntyneet Luokka:Vuonna 1972 kuolleet
Adeline Boutain

Adeline Boutain (1862, Machecoul, Ranska – 1946, Croix-de-Vie, Ranska) oli ranskalainen valokuvaaja. Hän oli kiinnostunut aiheista jotka liittyivät Ranskaan, ja kuvasi paljon kaupunki- ja merimaisemia, katunäkymiä, rakennuksia, nähtävyyksiä ja uskonnollisia sekä maallisia tapahtumia. Hänen valokuviaan käytettiin paljon postikortteina. Hän meni naimisiin 9. toukokuuta vuonna 1881, Machecoulissa hänen serkkunsa Yves Gaspard Boutainin kanssa, joka oli syntynyt Pornicissa 21.10.1855. He saivat kaksi kaksi lasta. Boutain kuoli Saint-Gilles-Croix-de-Viessä vuonna 1946. == Postikortteja == Tiedosto:CPA Boutain Castel Maraichin musee empreinte.jpg Tiedosto:CPA Boutain Castel Maraichin musee plein air.jpg Tiedosto:CPA Boutain Castel Maraichin portail.jpg Tiedosto:CPA Boutain CroixVie Grand Bazar.jpg Tiedosto:CPA Boutain CroixVie ville.jpg Tiedosto:CPA Boutain StGilles Quai.jpg Tiedosto:CPA Boutain CroixVie ville.jpg Tiedosto:CPA Boutain rochers Boisvinet.jpg Tiedosto:CPA Boutain rochers Pelle-a-Porteau.jpg Tiedosto:CPA Boutain femme enfant mule.jpg Tiedosto:CPA Boutain port barque orage.jpg Tiedosto:CPA Boutain rocher Pilours.jpg Tiedosto:CPA Boutain sardiniers entree port.jpg Tiedosto:CPA Boutain Sion grosse Mer.jpg Tiedosto:CPA Boutain Sion Pointes.jpg Tiedosto:CPA Boutain Sion Roche troue.jpg == Lähteet == Luokka:Ranskalaiset valokuvaajat Luokka:Vuonna 1862 syntyneet Luokka:Vuonna 1946 kuolleet
Josefin Donat

Josefin Donat (s. 22. helmikuuta 1994 Leipzig) on saksalainen malli. Hänet kruunattiin Miss Universum Saksaksi 31. elokuuta 2014. Siten hän pääsi edustamaan maataan Miss Universum 2014 -kilpailuun, joka järjestettiin Miamissa 25. tammikuuta 2015. Hän jäi kuitenkin vaille sijoitusta. Donat on 1,65-metrinen. Varsinaiselta ammatiltaan hän on sairaanhoitaja; hän opiskeli Klinikum St. Georgissa Leipzigissa. Luokka:Saksalaiset mallit Luokka:Missit Luokka:Vuonna 1994 syntyneet Luokka:Elävät henkilöt
Paulina Vega

Paulina Vega Dieppa (s. 15. tammikuuta 1993 Barranquilla) on kolumbialainen malli ja televisiojuontaja, joka valittiin Miss Kolumbiaksi vuonna 2013 ja Miss Universumiksi 2014. Hän on kaikkien aikojen toinen Miss Universum -kilpailun voittanut kolumbialainen nainen. Vuosina 2016–2017 hän juonsi ohjelmaa A otro nivel. Vega on sydänlääkäri Rodolfo Vega Llamasin ja Laura Dieppan tytär. Hänellä on sisko nimeltä Valentina. Vega on tenori Gastón Vegan lapsenlapsi; hänen isoäitinsä Elvira Susana Castillo Gómez valittiin Miss Atlánticoksi 1953. == Lähteet == == Aiheesta muualla == Luokka:Kolumbialaiset mallit Luokka:Miss Universum -kilpailun voittajat Luokka:Vuonna 1993 syntyneet Luokka:Elävät henkilöt
Verónica Macamo

Verónica Nataniel Macamo Dlhovo (s. 13. marraskuuta 1957 Gaza) on mosambikilainen Frelimo-puolueen poliitikko. Hänet valittiin Mosambikin parlamentin (Assembleia da República) puhemieheksi, jona hän aloitti toimintansa 12. tammikuuta 2010. Jo tätä aiemmin hän oli toiminut varapuhemiehenä. Hänet valittiin maansa parlamenttiin ensimmäistä kertaa vuonna 1994, ja hän on lisäksi toiminut muun muassa Panafrikkalaisessa parlamentissa.Assembleia da República: Presidente Macamo on naimisissa ja hänellä on kolme lasta. == Lähteet == Luokka:Mosambikilaiset poliitikot Luokka:Vuonna 1957 syntyneet Luokka:Elävät henkilöt Luokka:Parlamentaarikot Luokka:Puhemiehet
Regina Jonas

Regina Jonas (3. elokuuta 1902 Berliini – 1944 Auschwitz, Puolan kenraalikuvernementti) oli saksalainen rabbi ja ensimmäinen juutalaiseksi rabbiksi vihitty nainen. Jonas sai surmansa holokaustin aikana Auschwitzin tuhoamisleirillä vuonna 1944. ==Elämäkerta== Regina Jonas syntyi Berliinissä 3. elokuuta 1902 Scheunenviertelin köyhässä juutalaisessa kaupunginosassa. Jonaksen isä Wolf oli ammatiltaan kauppias ja hän kuoli tuberkuloosiin vuonna 1913. Jonas kiinnostui jo nuorena Raamatusta, juutalaisten historiasta ja hepreasta. Vuonna 1924 Jonas aloitti opiskelut berliiniläisessä Hochschule für die Wissenschaft des Judentums -koulussa. Useimmat muut koulun naisopiskelijoista pyrkivät opettajiksi, mutta Jonaksen tavoitteena oli päästä rabbiksi. Jonaksen opinnäytetyö valmistui kesäkuussa 1930 ja se käsitteli naisten mahdollisuutta toimia rabbina. Opinnäytetyössään Jonas pyrki osoittamaan naisten toiminnalle rabbeina juutalaisen lain mukaisen eli halakhalaisen perustan. Professori Eduard Baneth hyväksyi Jonaksen opinnäytetyön, mutta hän kuoli ennen asiaankuuluvan suullisen kokeen pitämistä. Hänen seuraajansa eivät puolestaan halunneet vihkiä Jonasta rabbiksi ja hän valmistui sen sijaan opettajaksi. Viimein vuonna 1935 Liberaler Rabbinerverband -järjestön johtaja rabbi Max Dienemann suostui vihkimään Jonaksen. Jonas tunnettiin sittemmin usein nimellä Fräulein Rabbiner Jonas ja vuonna 1937 Berliinin juutalainen yhteisö palkkasi hänet vanhuksien ja sairaiden uskonnollisia menoja varten. Jonas saarnasi myös berliiniläisissä synagogissa. Juutalaisten asema Saksassa heikkeni merkittävästi kristalliyön myötä marraskuussa 1938. Jonas jatkoi toimintaansa vanhusten parissa ja hän sai kiitoskirjeitä ulkomaille paenneilta juutalaisilta, jotka olivat joutuneet jättämään vanhempansa Saksaan. Talvella 1940–1941 Jonas toimi rabbina useissa eri kaupungeissa natsien perustaman Reichsvereinigung der Juden in Deutschland -järjestön kautta, johon kuuluminen oli Saksan juutalaisille natsien aikana pakollista. 6. marraskuuta 1942 Jonas ja hänen äitinsä vietiin Theresienstadtin keskitysleirille, jossa hän jatkoi rabbina toimimista. 12. lokakuuta 1944 Jonas vietiin äitinsä kanssa edelleen Auschwitzin tuhoamisleirille, jossa hän sai surmansa mahdollisesti jo saman päivän aikana. ==Lähteet== Luokka:Saksalaiset rabbit Luokka:Vuonna 1902 syntyneet Luokka:Vuonna 1944 kuolleet Luokka:Holokaustissa kuolleet
Jocelyn Morlock

Jocelyn Morlock (14. joulukuuta 1969 Saint Boniface – 2023) oli kanadalainen säveltäjä. Hän oli Vancouverin sinfoniaorkesterin residenssisäveltäjänä 2014–2019. Morlock opiskeli pianonsoittoa Robert Richardsonin johdolla ja sai kandidaatin arvon Brandonin yliopistosta. Hän sai sekä maisterin- että tohtorinarvonsa Brittiläisen Kolumbian yliopistosta, jossa häntä opettivat Gerhard Ginader, T. Patrick Carrabré, Stephen Chatman, Keith Hamel ja Nikolai Korndorf. Morlock voitti vuoden klassisen sävellyksen Juno-palkinnon vuonna 2018 teoksellaan My Name is Amanda Todd.{ Lisäksi hän sai urallansa Länsi- Kanadan musiikkipalkinnon vuoden klassisesta sävellyksestä teoksellaan Cobalt (2015). ==Lähteet== Luokka:Kanadalaiset säveltäjät Luokka:Vuonna 1969 syntyneet Luokka:Vuonna 2023 kuolleet
Linda DeBrita

Linda DeBrita (k. 12. maaliskuuta 2008 Scotia, New York) oli yhdysvaltalainen harpisti. Hän kouluttautui alkujaan pianistiksi, mutta hänen rakkautensa kelttiläistä musiikkia kohtaan johdatti hänet lopulta harpun ja dulcimerin pariin. Hän esiintyi molemmilla soittimilla solistina ja muiden instrumentalistien, erityisesti Kate Oaksin kanssa. Hänellä oli oma kelttityylinen akustinen kokoonpanonsa, Lakehill Strings 'n Things, jossa hän soitti sekä harppua että dulcimeria.Bach-Cantatas.com: Linda DeBrita DeBrita oli myös sairaanhoitaja ja soitti potilaiden vuoteiden ääressä terapeuttista musiikkia. Hänellä oli aviomies John, ja pari sai neljä lasta. DeBrita kuoli sairastettuaan pitkään munasarjasyöpää. == Lähteet == == Aiheesta muualla == * AllMusic.com: Linda DeBrita Luokka:Yhdysvaltalaiset harpistit Luokka:Dulcimerinsoittajat Luokka:Vuonna 2008 kuolleet Luokka:Syntymävuosi puuttuu
Linda Finnie

Linda Finnie (s. 1954 Skotlanti) on brittiläinen oopperalaulaja, äänialaltaan mezzosopraano. Hän opiskeli Skotlannin kuninkaallisessa musiikki- ja draama- akatemiassa. Hän voitti vuosina 1974 ja 1977 kansainvälisen Ferrier- kilpailun.Bach-Cantatas.com: Linda Finnie (Mezzo-soprano) Finnie on esiintynyt muun muassa Englannin kansallisoopperassa, Covent Gardenissa, Frankfurtin oopperassa ja Beirutin oopperassa. Orkestereja, joiden kanssa hän on laulanut, ovat olleet muiden muassa Münchenin sinfoniaorkesteri, Strasbourgin filharmonikot, Japanin filharmonikot ja Pietarin filharmonikot. Kapellimestareita, joiden kanssa hän on tehnyt yhteistyötä, ovat olleet muiden muassa Claudio Abbado, Lorin Maazel, André Previn, Daniel Barenboim ja Mariss Jansons. Kansainvälisillä konserttikiertueillaan hän on esiintynyt eri puolilla maailmaa – Australiassa, Yhdysvalloissa, Kaukoidässä ja Euroopassa. Finnie on osallistunut lukuisiin levytyksiin, joista suurin osa on tehty Chandos-levymerkille. == Lähteet == Luokka:Brittiläiset oopperalaulajat Luokka:Mezzosopraanot Luokka:Vuonna 1954 syntyneet Luokka:Elävät henkilöt
Liniers (1946)

Liniers (runkonumero D51) oli Espanjan laivaston vuonna 1946 vesillelaskettu Liniers-luokan hävittäjä. == Valmistus == Alus tilattiin Bazánilta Cartagenasta, missä köli laskettiin 1936. Työ kuitenkin keskeytyi Espanjan sisällissodan alkaessa. Työ aloitettiin uudelleen 1939, mutta se keskeytyi seuraavana vuonna alukselle tehtävien muutosten vuoksi.Gardiner 1987 s. 402 Köli laskettiin uudelleen tammikuussa 1945. Alus laskettiin vesille 1. toukokuuta 1946 ja otettiin palvelukseen 27. tammikuuta 1951. == Palvelus == Alus poistettiin palveluksesta 1982. == Lähteet == * * === Viitteet === Luokka:Churruca-luokan hävittäjät
Sarah Beth Briggs

Sarah Beth Briggs (s. 2. kesäkuuta 1972 Newcastle upon Tyne) on brittiläinen pianisti. Briggs pääsi finalistiksi BBC:n nuorten muusikoiden kilpailussa 11-vuotiaana (1984) ja oli saman ikäisenä yksi nuorimmista Dame Myra Hess -palkinnon saajista. Hän myös voitti kansainvälisen Mozart-kilpailun Salzburgissa 15-vuotiaana. Hän opiskeli Newcastlessa, Yorkissa ja Birminghamissa Denis Matthewsin johdolla. Sveitsissä häntä opetti eräs Claudio Arraun tunnetuimmista oppilaista, Edith Fischer, ja Hindemith-järjestön kamarimusiikkistipendillä hän pääsi myös saamaan opetusta Bruno Giurannalta. Briggs on esiintynyt ja pitänyt mestarikursseja Atlantin valtameren molemmilla puolilla. Hän on tehnyt yhteistyötä sellaisten orkestereiden kuin Englannin kamariorkesterin, Royal Philharmonic Orchestran ja Wienin kamariorkesterin kanssa. Hän oli yksi Trio Melzin perustajajäsenistä vuosina 2000–16. Hän on johtanut myös muita kamarikokoonpanoja ja opettanut Yorkin yliopistossa. Briggs on levyttänyt Béla Bartókin, Ludwig van Beethovenin, Johannes Brahmsin, Benjamin Brittenin, Frédéric Chopinin, Claude Debussyn, Joseph Haydnin, Wolfgang Amadeus Mozartin, Franz Schubertin ja Alan Rawsthornen teoksia. Ensimmäisen konserttolevytyksensä Briggs julkaisi toukokuussa 2016. Levylle sisältyivät Hans Gálin ja Mozartin konsertot. Luokka:Brittiläiset pianistit Luokka:Vuonna 1972 syntyneet Luokka:Elävät henkilöt
Álava (1947)

Álava (runkonumero D52) oli Espanjan laivaston vuonna 1947 vesillelaskettu Liniers-luokan hävittäjä. == Valmistus == Alus tilattiin Bazánilta Cartagenasta, missä köli laskettiin 1936. Työ kuitenkin keskeytyi Espanjan sisällissodan alkaessa. Työ aloitettiin uudelleen 1939, mutta se keskeytyi seuraavana vuonna alukselle tehtävien muutosten vuoksi.Gardiner 1987 s. 402 Köli laskettiin uudelleen joulukuussa 1944. Alus laskettiin vesille 19. kesäkuuta 1947 ja otettiin palvelukseen 11. joulukuuta 1951. == Palvelus == Alus poistettiin alusluettelosta 1978. == Lähteet == * * === Viitteet === Luokka:Churruca-luokan hävittäjät
Luan Qerimi

Luan Qerimi (15. lokakuuta 1929 Lushnjë – 2. joulukuuta 2018Ndahet nga jeta aktori Luan Qerimi ) oli albanialainen näyttelijä. Hänet tunnetaan työstään teatterin parissa; hän on esiintynyt niin William Shakespearen ja Bertolt Brechtin kuin albanialaisten näytelmäkirjailijoiden, kuten Kolë Jakovan ja Ekrem Kryeziun teoksissa. Hän on myös esiintynyt elokuvissa ja tehnyt yhteistyötä muiden muassa ohjaaja Dhimitër Anagnostin kanssa. Vuonna 1989 Albanian hallitus nimesi Qerimin ansioituneeksi taiteilijaksi. ==Lähteet== == Aiheesta muualla == * Luokka:Albanialaiset näyttelijät Luokka:Vuonna 1929 syntyneet Luokka:Vuonna 2018 kuolleet
Violeta Manushi

Violeta Manushi (6. maaliskuuta 1926 Voskopojë – 26. heinäkuuta 2007 Tirana) oli albanialainen näyttelijä. Hänet nimitettiin Albanian kansantaiteilijaksi. Hän esiintyi lukuisissa elokuvissa 1950-luvulta 2000-luvulle saakka; viimeinen elokuvista, joissa hän esiintyi, julkaistiin vasta hänen kuolemansa jälkeen. Hän toimi myös teatteriesiintyjänä. == Aiheesta muualla == * Luokka:Albanialaiset näyttelijät Luokka:Vuonna 1926 syntyneet Luokka:Vuonna 2007 kuolleet
Rajmonda Bulku

Rajmonda Bulku (s. 16. elokuuta 1958 Tirana) on albanialainen näyttelijä ja poliitikko. Ensimmäisen roolinsa hän näytteli elokuvassa Nusja dhe shtetërrethimi, mutta vasta toinen elokuva, Zonja nga qyteti, toi hänelle kansallista suosiota. 1990-luvulla hän aktivoitui politiikan puolella. Hän on istunut Albanian parlamentissa demokraattisen puolueen edustajana. == Aiheesta muualla == * Luokka:Albanialaiset näyttelijät Luokka:Albanialaiset poliitikot Luokka:Vuonna 1958 syntyneet Luokka:Elävät henkilöt
Oquendo (D41)

Oquendo (runkonumero D41) oli Espanjan laivaston vuonna 1953 vesillelaskettu Oquendo-luokan hävittäjä. == Valmistus == Alus tilattiin Bazánilta Ferrolista, missä köli laskettiin 15. kesäkuuta 1951. Alus laskettiin vesille 5. syyskuuta 1959 ja se valmistui 13. syyskuuta 1960.Gardiner 1995 s. 433 == Palvelus == Alus liitettiin palvelukseenotettaessa Lepanto-luokan aluksista muodostettuun 21. saattajalaivueeseen Cartagenaan. Syyskuussa 1964 alus osallistui Cantábriossa pidettyihin harjoituksiin. Alus poistettiin palveluksesta 1978. ==Lähteet== * === Viitteet === Luokka:Oquendo-luokan hävittäjät
Roger de Lauria (D42)

Roger de Lauria (runkonumero D42) oli Espanjan laivaston vuonna 1967 vesillelaskettu Oquendo-luokan hävittäjä. == Valmistus == Alus tilattiin Bazánilta Ferrolista, missä köli laskettiin 4. syyskuuta 1951. Alus laskettiin vesille 12. marraskuuta 1958, mutta se siirrettiin Cartagenaan. Aluksesta muokattiin modernisoituversio Alus laskettiin uudelleen vesille 29. elokuuta 1967 ja otettiin palvelukseen 30. toukokuuta 1969.Gardiner 1995 s. 433-434 == Palvelus == Alus poistettiin palveluksesta 1982.Gardiner 1995 s. 434 ==Lähteet== * === Viitteet === Luokka:Oquendo-luokan hävittäjät
Pirkko Lindström

Pirkko Lindström (s. 1963 Jämsä) on Juupajoen entinen kunnanjohtaja. Hän toimi tehtävässä 2012–2018. Juupajoen kunnanjohtajuuden jälkeen Lindström siirtyi Oriveden elinvoimajohtajaksi. Myöhemmin hän siirtyi Pirkanmaan pelastuslaitoksen hallintopäälliköksi. ==Ura== Koulutukseltaan Lindström on hallintotieteiden maisteri. Lindström toimi Kuoreveden kunnansihteerinä vuosina 1997–2000 ja Jämsän kaupungin hallintojohtajana vuosina 2001–2012. Vuonna 2012 Juupajoen kunnanjohtajan virkaa haki 14 henkilöä. Kunnanvaltuusto valitsi Lindströmin kunnanjohtajaksi yksimielisesti kesäkuussa ja virassaan Lindström aloitti syyskuussa. Toukokuussa 2018 Lindström valittiin Oriveden elinvoimajohtajaksi, joka johtaa uutta elinvoimapalvelujen tulosyksikköä. Yksikössä annetaan muun muassa asumiseen, maankäyttöön, elinkeinoihin, työllisyyspalveluihin ja joukkoliikenteeseen liittyviä asiantuntijapalveluja. ==Luottamustehtävät== Lindström on Tampereen kesäyliopiston hallituksen jäsen. Keväällä 2017 Lindström valittiin Maaseudun kehittämisyhdistys Poko ry:n hallituksen puheenjohtajaksi. == Lähteet == == Aiheesta muualla == *Kunnanjohtajan yhteystiedot Juupajoen kunnan sivuilla * *Pirkko Lindströmin LinkedIn-profiili Luokka:Juupajoen kunnanjohtajat Luokka:Vuonna 1963 syntyneet Luokka:Elävät henkilöt
Tunturikulta

Tunturikulta on Suomen Monetan markkinointinimi kullalle, jonka yritys ilmoittaa hankkineensa suoraan Lapin yksityisiltä kullankaivajilta. Kyseessä on keräilytuotteiden ja korujen markkinoinnissa käytetty termi, joka korostaa kullan suomalaista alkuperää. Tunturikulta viittaa Lapin tunturimaisemiin sekä ekologiseen kullankaivuuseen Lapin vuosisataisena elinkeinona. == Lähteet == * Suomen Moneta Luokka:Kulta Luokka:Tavaramerkit
Luettelo Espanjan laivaston hävittäjistä

Luettelo Espanjan laivaston hävittäjistä listaa Espanjan laivaston hävittäjät luokittain. *Destructor *Furor-luokka **Furor (1896) **Terror (1896) *Audaz-luokkaGardiner 1987 s. 399 **Plutón (1897) **Audaz (1898) **Osado (1897) **Proserpina (1897) *Bustamante-luokka **Bustamante (1913) **Villaamil (1913) **Cadarso (1914) *Alsedo-luokka **Alsedo (1922) **Velasco (1923) **Lazaga (1924) *Churruca-luokkaGardiner 1987 s. 401 **Churruca myyty Argentiinalle ARA Cervantes (1925) **Alcalá Galiano myyty Argentiinalle ARA Juan de Garay (1925) **Sánchez Barcáiztegui (1926) **José Luis Díez (1928) **Almirante Ferrándiz (1928) **Lepanto (1929) **Churruca (1929) **Alcalá Galiano (1930) **Almirante Valdés (1930) **Almirante Antequera (1930) **Almirante Miranda (1931) **Císcar (1933) **Escaño (1932) **Gravina (1931) **Jorge Juan (1933) **Ulloa (1933) *Melilla-luokka (Aquila-luokka) **Ceuta (1939) ex-RN Aquila **Melilla (1939) ex-RN Falco *Teruel-luokka (Poerio-luokka) **Teruel (1937) ex-Alessandro Poerio **Huesca (1937) ex-Guglielmo Pepe *Liniers-luokka **Liniers (1946) **Álava (1947) *Audaz-luokka (1945) **Audaz (D31) **Osado (D32) **Meteoro (D33) **Furor (D34) **Rayo (D35) **Ariete (D36) **Temerario (D37) **Intrépido (D38) **Relámpago (D39) *Lepanto-luokka (Fletcher-luokka) **Lepanto (D21) ex- USS Capps DD550 **Almirante Ferrándiz (D22) ex- USS Taylor DD551 **Almirante Valdés (D23) ex- USS Converse DD509 **Alcalá Galiano (D24) ex- USS Jarvis DD799 **Jorge Juan (D25) ex- USS McGowan DD678 *Oquendo-luokka **Oquendo (D41) **Roger de Lauria (D42) **Marqués de la Ensenada (D43) *Churruca-luokka (1972) (Gearing-luokka) **Churruca (D61) ex- USS Eugene A. Greene DD711 **Gravina (D62) ex- USS Furse DD882 **Méndez Núñez (D63) ex- USS O'Hare DD889 **Lángara (D64) ex- USS Leary DD879 **Blas de Lezo (D65) ex- USS Noa D841 == Lähteet == * * * * === Viitteet === *
Katharine Graham

Katharine Graham (16. kesäkuuta 1917 – 17. heinäkuuta 2001) oli yhdysvaltalainen kustantaja ja toimitusjohtaja. Hän oli Washington Postin kustantaja vuosina 1969–1979 ja johti lehtiyhtiötä vuosina 1963–1991. Grahamin aikana Washington Post julkaisi merkittäviä tietoja muun muassa Yhdysvallan hallituksen toimista Vietnamin sodan aikaan (ns. Pentagonin paperit) sekä presidentti Richard Nixoniin liittyvästä Watergate-skandaalista. Graham palkkasi vuonna 1964 lehden päätoimittajaksi Ben Bradleen, joka jatkoi päätoimittajana vuoteen 1991 asti. Grahamin johdolla Washington Post Company kasvoi voittoa tuottavaksi yhtiöksi, ja Grahamista tuli ensimmäinen naispuolinen toimitusjohtaja Fortune 500 -listalla. Vuonna 2017 ilmestynyt elokuva The Post kertoo Katherine Grahamin ensimmäisistä vuosista Washington Postin kustantajana. Elokuvan on ohjannut Steven Spielberg. Grahamia esittää Meryl Streep, joka sai roolista 21. Oscar-ehdokkuudensa. ==Lähteet== Luokka:Yhdysvaltalaiset päätoimittajat Luokka:Yhdysvaltalaiset kustantajat Luokka:Vuonna 1917 syntyneet Luokka:Vuonna 2001 kuolleet
Mikko Kamula

Mikko Kamula (s. 17. syyskuuta 1982) on Tampereella asuva suomalainen kirjailija. Hän on koulutukseltaan filosofian maisteri, pääaineenaan folkloristiikka. Kamula kirjoittaa kuusiosaista Metsän kansa -romaanisarjaa, joka on tyylilajiltaan sekoitus historiallista proosaa ja fantasiakirjallisuutta. Hän ammentaa tarinoidensa aiheita suomalaisesta kansanperinteestä ja mytologiasta, joihin Kamula perehtyi yli kymmenen vuoden ajan ennen kirjasarjansa aloittamista. Kamulan esikoisteos Ikimetsien sydänmailla oli ehdolla Savonia-kirjallisuuspalkinnon saajaksi vuonna 2017. == Teokset == * Metsän kansa -sarja ** Ikimetsien sydänmailla. Helsinki: Gummerus, 2017. ISBN 978-951-24-0357-8. ** Iso härkä. Helsinki: Gummerus, 2018. ISBN 978-951-24-0931-0. ** Tuonela. Helsinki: Gummerus, 2019. ISBN 978-951-24-1443-7. **Kalevan pojat. Helsinki: Gummerus, 2022. ISBN 978-951-24-2131-2. * Metsän kansan tarinoita ** Lemmenliekki. Helsinki: Gummerus, 2024. ISBN 978-951-24-4339-0. == Lähteet == == Aiheesta muualla == * Mikko Kamula Gummeruksen sivuilla Luokka:Suomalaiset kirjailijat Luokka:Suomalaiset historiallisten romaanien kirjoittajat Luokka:Suomalaiset fantasiakirjailijat Luokka:Vuonna 1982 syntyneet Luokka:Elävät henkilöt
Torra Lövö

Torra Lövö on yksi Espoon kaupungin ulkoilusaarista. Se sijaitsee noin kilometrin Lehtisaarista itään ja noin viisi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Torra Lövö kuuluu Matinkylään.Torra Lövö Espoon opaskartalla Espoon ja Helsingin merialueiden raja kulkee aivan Torra Lövön itäpuolitse. Helsingin kantakaupunki ja Lauttasaari puolestaan sijaitsevat Torra Lövöstä noin seitsemästä kymmeneen kilometriä koilliseen eli kesäisen auringonnousun suunnassa. Torra Lövön pinta-ala on noin neljä hehtaaria. Se on suurimmalta osin kalliota ja louhikkorantaa, etenkin länsi- ja eteläosiltaan. Saaren keski- ja pohjoisosan havumetsikköä täplittävät paljaat silokalliot. Saaren etelärannalta avautuu näkymä Suomenlahden ulappaan. Torra Lövön luoteisrannalla on vaatimaton yhteyslaituri. Saaren pohjoisosassa sijaitseva maja on poliisin yhteiskäytössä. == Lähteet == == Aiheesta muualla == *Tiedostopalvelu.maanmittauslaitos.fi *Torra Lövö, Uusimaa, Finland — Sunrise, Sunset and Daylength *Saariston osayleiskaavaluonnos (Selostus (pdf, 2481 kt)) *Geocaching.com * Retkipaikka.fi Luokka:Espoon saaret Luokka:Matinkylä
Kletrat

Kletrat (Clethra) on kletrakasvien (Clethraceae) heimoon kuuluva kasvisuku. Sukuun kuuluu 80 lajia. Suvun lajeista ainakin valkokletraa (Clethra alnifolia) käytetään koristekasvina ja siitä on erotettu erilaisia alalajeja ja lajikkeita. == Lajeja == * Clethra acuminata – appalakkienkletra * Clethra alnifolia – valkokletra * Clethra arborea – madeirankletra * Clethra barbinervis – japaninkletra * Clethra delavayi * Clethra lanata * Clethra mexicana == Lähteet == == Aiheesta muualla == * Finto: Kassu – Kasvien suomenkieliset nimet: Clethra * Suomen Lajitietokeskus: Kletrat – Clethra Luokka:Kletrakasvit
Kirjallisuusvuosi 1869

Kirjallisuusvuosi 1869 käsittelee vuoden 1869 tärkeitä kirjallisuuden tapahtumia, uutisia ja julkistuksia. == Tapahtumia == * Brittiläisen aikakauslehden Naturen julkaisu alkoi. == Julkaisuja == * Louisa May Alcott - Viimevuotiset ystävämme * Fjodor Dostojevski - Idiootti * Gustave Flaubert - Sydämen oppivuodet * John Stuart Mill - Naisen asema * Leo Tolstoi - Sota ja rauha (jälkimmäinen osa, alkuosa ilm. 1865) * Anthony Trollope - He Knew He Was Right * Anthony Trollope - Phineas Finn * Garnet Wolseley - Soldier’s Pocket-book for Field Service == Palkintoja == == Lähteet == 1869
Sotuba

Sotuba on Nigerjoen koski Bamakon kohdalla Malissa. Sen putouskorkeus on noin kymmenen metriä. Sotuba ja sen alapuolella sijaitseva Kenién koski estävät jokiliikenteen Nigerin ylä- ja keskijuoksun välillä. Geologisesti ne liittyvät joen vasemmalla rannalla kohoaviin Mandinguevuoriin. Kosken ylittää vuonna 1960 valmistunut silta. Sen yläpuolella sijaitsevat Damandan ja Aigrettesin padot, jotka ohjaavat vettä Baguinédan keinokastelualueelle johtavaan kanavaan. Rakennelmat valmistuivat vuonna 1929. Keinokastellun alueen laajuus on 3 500 hehtaaria ja se käyttää vuosittain 0,215 kuutiokilometriä vettä. Baguinédan kanavaa hyödyntää vuonna 1966 valmistunut Sotuban vesivoimalaitos, jonka kapasiteetti on 5,7 megawattia ja vuosituotanto keskimäärin 32 gigawattituntia. Laitoksen omistaa Malin valtio ja sen toiminnasta vastaa kansallinen sähköyhtiö Énergie du Mali. Voimalalla ei ole patoallasta, ja sen toimintaa vaikeuttaa Nigerjoen vesimäärän vaihtelu eri vuodenaikoina. Vuonna 2018 alkanut Sotuban voimalaitoksen uudistaminen antaa kuusi megawattia lisätehoa ja nostaa vuosituotannon 82,04 gigawattituntiin. Kiinalaisten yhtiöiden suorittaman työn on määrä valmistua vuonna 2020. Sotuba on myös yksi Bamakon kaupunginosista. ==Lähteet== Luokka:Bamako Luokka:Malin kosket Luokka:Nigerin vesistö Luokka:Malin vesivoimalaitokset Luokka:Malin padot
O’Higgins (1816)

O’Higgins oli Chilen laivaston vuonna 1818 vallattu fregatti. == Valmistus == Venäjän keisarikunnan laivasto tilasi 44-tykkisen Spešnyi-luokan fregatin Arkangelin telakalta. Alus laksettiin vesille 3. heinäkuuta 1816 nimellä Patriki (). == Palvelus == Alus myytiin 17. elokuuta 1817 Espanjalle, jolle se luovutettiin 1818. Alus liitettiin laivastoon nimellä Maria Isabel. Alus suojasi vielä samana vuonna saattueen Peruun päällikkönään Dionisio Capas. Chilen laivaston osasto, jonka päällikkönä oli Manuel Blanco Encalada, valtasi aluksen Talcahuanossa 28. lokakuuta.armada.cl Alus liitettiin Chilen laivastoon nimellä O’Higgins. Alus oli 1820 Thomas Cochranen lippulaivana Chilen laivaston osallistuessa Perun itsenäistymistaisteluun. San Martínin haaksirikkoutuessa heinäkuussa 1821 Chorritosinlahdella Perun rannikolla Cochrane siirtyi uudelleen O’Higginsille. Konservatiivien tehtyä vallankaappauksen 28. tammikuuta 1823 ja syrjäytettyä O’Higginsin alus nimettiin uudelleen Maria Isabeliksi. Alus myytiin 1. huhtikuuta 1826 Argentiinalle, joka liitti sen laivastoonsa nimellä Buenos Aires. Alus huollettiin Valparaisossa. Alus upposi Kap Hornissa. == Lähteet == Luokka:Chilen laivaston sotalaivat
Ruth Westheimer

Ruth Westheimer (alun perin Karola Ruth Siegel, 4. kesäkuuta 1928 Wiesenfeld, Saksa – 12. heinäkuuta 2024 New York, New York, Yhdysvallat) oli yhdysvaltalainen, syntyperältään saksanjuutalainen seksuaaliterapeutti, mediapersoonallisuus, näyttelijä, ääninäyttelijä ja kirjailija. Hänen mediauransa alkoi 1980-luvulla radio-ohjelmasta Sexually Speaking, joka jatkui vuoteen 1990 asti. Hän myös juonsi Lifetimen ja muiden kaapelikanavien ohjelmia vuodesta 1984 vuoteen 1993. Nimellä ”Dr. Ruth” tunnettu Westheimer kirjoitti noin 40 kirjaa seksiin ja seksuaalisuuteen liittyen. Ruth Westheimer syntyi Saksassa juutalaisperheeseen, joka lähetti hänet 1939 sotalapseksi Sveitsiin. Vanhemmat katosivat sodassa, ja orvoksi jäänyt nuori nainen kävi sodan jälkeen lastenhoitajakoulun Israelin Tel Avivissa ja sai 1951 paikan lastenkodin johtajana Pariisissa, jossa hän työn ohella opiskeli sosiologiaa. 1950-luvun keskivaiheilla hän muutti Yhdysvaltoihin, jossa hän väitteli tohtoriksi Columbian yliopistossa ja toimi sitten apulaisprofessorina Cornellin yliopistossa. == Lähteet== Luokka:Vuonna 1928 syntyneet Luokka:Vuonna 2024 kuolleet Luokka:Yhdysvaltalaiset julkisuuden henkilöt Luokka:Yhdysvaltalaiset juontajat Luokka:Yhdysvaltalaiset näyttelijät Luokka:Yhdysvaltalaiset tietokirjailijat
Isokinoliini

Isokinoliini (C9H7N) on aromaattinen heterosyklinen yhdiste. Yhdistettä käytetään orgaanisen kemian synteeseissä. Isokinoliini on kinoliinin isomeeri. ==Ominaisuudet== Huoneenlämpötilassa isokinoliini on joko värittömiä tai kellertäviä hygroskooppisia kiteitä tai väritöntä tai kellertävää nestettä. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi etanoliin, asetoniin ja bentseeniin. Isokinoliini on heikko emäs ja sen pKa-arvo on 8,6. Yhdiste reagoi monien happojen kanssa muodostaen suoloja. Isokinoliini reagoi niin elektrofiilisella aromaattisella substituutiolla esimerkiksi halogeenien kanssa. Reaktio tapahtuu pääasiassa 5-asemassa olevaan hiileen. Yhdisteen aromaattinen rengas voidaan pelkistää vedyttämällä, jolloin muodostuu tyydyttyneitä johdannaisia.K. Thomas Finley :Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2015. Viitattu 4.4.2018.Gerd Collin & Hartmut Höke: Quinoline and Isoquinoline, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.4.2018 ==Valmistus ja käyttö== Isokinoliinia esiintyy kivihiilitervassa, josta sitä eristettiin ensimmäisen kerran vuonna 1885. Kivihiilitervassa sitä on tyypillisesti noin 0,2 % ja voidaan erottaa tislaamalla. Isokinoliinin synteesiin on myös useita vaihtoehtoja ja käytettyjä tapoja ovat muun muassa niin kutsutut Pomeranz–Fritsch-, Pictet–Spengler- tai Bischler–Napieralski-reaktiot, joissa kaikissa lähtöaineena on fenetyyliamiini. Isokinoliinia voidaan valmistaa myös kuumentamalla kanelialdehydin oksiimia. Isokinoliinia käytetään muiden orgaanisten yhdisteiden valmistamiseen. Siitä valmistetaan muun muassa väriaineita, maatalouskemikaaleja, vulkanoinninkiihdyttimiä ja lääkeaineita kuten pratsikvanteelia. ==Lähteet== Luokka:Heterosykliset yhdisteet
Jakob Öhrman

Jakob Öhrman (s. 1982) on suomenruotsalainen näyttelijä, teatteriohjaaja ja käsikirjoittaja. Hän työskentelee teatteriryhmä Nya Rampenissa ja on yksi sen perustajajäsenistä. == Ura == Öhrman valmistui näyttelijäksi Teatterikorkeakoulusta 2007. Hän on työskennellyt eri tehtävissä Nya Rampenissa, Viirus-teatterissa ja Wasa Teaterissa. Öhrman on perehtynyt eritoten William Shakespearen tuotantoon ja yksi hänen keskeisistä töistään, Worship! (2012), syväluotaa Shakespearen näytelmiä. Öhrmanin uran johtotähtenä on ollut pyrkimys pois omalta mukavuusalueelta ja uusien näkökulmien etsiminen. Öhrman on näytellyt muutaman sivuroolin kokoillan elokuvissa, kuten 8-pallo ja Armi elää!. Peter Greenawayn ohjaamassa kansainvälisessä tuotannossa Eisenstein in Guanajuato hän näytteli Eduard Tissen roolin. Viitattu 24.3.2018 Öhrman on näytellyt niin ikään erinäisissä televisiotuotannoissa, kuten ruotsalaisen TV4:n rikossarjassa Rebecka Martinsson, jossa hänellä on Krister Erikssonin osa. Hänelle myönnettiin valtion kolmivuotinen taiteilija-apuraha 2021. == Teatteri == *Alla vet (2003) *Trainers Island (2006) *Hamlet (2008) *Finland / Svensk? (2009) *Conte D'Amour (2010) *We love Africa and Africa loves us (2012) *Worship! (2012) *Memento mori (2013) == Filmografia == === Valkokangaselokuvat === *Tali- Ihantala 1944 (2007) *Missä kuljimme kerran (2011) *Vuosaari (2012) *8-pallo (2013) *Eisenstein in Guanajuato (2015) *Armi elää! (2015) *Kikka! (2022) === Lyhytelokuvia === *Agonia (2004) *Käglan (2004) *En kväll på krogen (2011) === Televisiosarjoja ja -elokuvia === *Kumman kaa (2003) *Ilonen talo (2006) *En kväll på krogen (2011) *Rebecka Martinsson (2017) *Sorjonen (2019) *Ivalo (2020) *Helsinki-syndrooma (2022) *Korvessa kulkevi (2023) == Lähteet == ==Aiheesta muualla== *Finlands Svenska Skådespelarforbund r.f. / Öhrman, Jakob *Svensk Filmdatabas: Jakob Öhrman *Theatreonline.com: Jakob Öhrman (ranskaksi) *Nyarampen.fi Luokka:Suomalaiset käsikirjoittajat Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1982 syntyneet Luokka:Elävät henkilöt
Ram Mohan Roy

Ram Mohan Roy (1772–1833) oli intialainen uskonnollinen uudistaja ja filosofi. Häntä on monesti kutsuttu modernin Intian isäksi. Hän oli syntyisin brittien hallitsemasta Bengalista. Hän tuomitsi vanhat hindulaiset perinteet, jota hän piti taikauskona ja kannatti monoteistista hindulaisuutta. Hän kritisoi kastijärjestelmää ja leskenpolttoa julkaisemassaan lehdessä. Hänen kirjoitustensa vuoksi britit kielsivät leskenpolttoperinteen Intiassa vuonna 1829. == Lähteet == Luokka:Intialaiset filosofit Luokka:Vuonna 1772 syntyneet Luokka:Vuonna 1833 kuolleet
Julie McCullough

Julie Michelle McCullough (s. 30. tammikuuta 1965 Honolulu, Havaiji) on yhdysvaltalainen malli, näyttelijä ja stand up -koomikko. McCullough oli Playboyn "Playmate of the Month" helmikuussa 1986. Hän esitti Julie Costelloa televisiosarjassa Growing Pains vuosina 1989–1990. == Nuoruus == Irlantilaisia sukujuuria omaava McCullough syntyi Honolulussa, Havaijilla vuonna 1965. Hänet nimettiin 1950-luvulla syntyneen "Oh Julie" laulun mukaan. Hänellä on isoveli. McCulloughin vanhemmat erosivat hänen ollessaan neljävuotias. == Ura == === Mallina === McCullough aloitti mallin työt teini-iässä heti high schoolin jälkeen. Texasissa valokuvaaja lähestyi häntä Playboyn kuvauksiin. McCullough esiintyi neljässä Playboyn lehdessä vuosien 1986 ja 1989 välillä. Hän sai Playboyn "Playmate of the Month" -tittelin helmikuussa 1986. McCullough on myös esiintynyt Inside Sports -lehden uimapukumallina. McCullough luovutti "Azalea Queen of Wilmington" -kruununsa useiden protestien johdosta, jotka liittyivät hänen Playboy-kuviin. === Näyttelijänä === Ensimmäisen roolinsa näyttelijänä McCullough sai yhdysvaltalaisesta tilannekomediasta Growing Pains, jossa hän esitti lastenvahti Julie Costelloa. McCullough vieraili myös sarjoissa Beverly Hills 90210, Koira haudattuna, Harry ja Hendersonit ja Drexell's Class. Hän on esiintynyt E!:n tosi-tv-ohjelmassa The Girls Next Door vuosina 2005 ja 2007. === Koomikkona === Stand up -koomikkona McCullough on esiintynyt The Improvin, Palms Casino Resortin ja Laugh Factoryn lavoilla. == Yksityiselämä == McCullough meni naimisiin kanadalaisen näyttelijän David Sutcliffen kanssa marraskuussa 2001. Pari kuitenkin erosi joulukuussa 2003. == Lähteet == == Aiheesta muualla == * * * Julie McCullough Playboy.comissa * Julie McCullough TV.comissa Luokka:Vuonna 1965 syntyneet Luokka:Amerikanirlantilaiset Luokka:Elävät henkilöt Luokka:Playboyn Playmatet Luokka:Yhdysvaltalaiset koomikot Luokka:Yhdysvaltalaiset televisionäyttelijät
Kutha

Kutha, nykyinen Tall Ibrāhīm Babylonin maakunnassa Irakissa, oli muinainen kaupunki Mesopotamiassa. Se sijaitsi pohjoiseen Kišin kaupungista. Kutha oli alamaailman jumalan Nergalin palvonnan keskus, ja koska paikka oli pyhä, ovat kaikki sumerilaiset ja seemiläiset hallitsijat pyrkineet ylläpitämään sitä. == Lähteet == Luokka:Arkeologiset kohteet Irakissa Luokka:Mesopotamia Luokka:Babylon
GAZ Volga Siber

GAZ Volga Siber on venäläisen GAZin vuosina 2008–2010 valmistama D-segmentin automalli. Se esiteltiin Moskovan antonäyttelyssä 2007. Malli on käytännössä uudelleennimetty Chrysler Sebring. == Lähteet == == Aiheesta muualla == Volga Siber Luokka:D-segmentin autot Luokka:2000-vuosikymmenen autot Luokka:2010-luvun autot
Sulokellot

Sulokellot (Wahlenbergia) on kellokasvien (Campanulaceae) heimoon kuuluva kasvisuku. Sukuun kuuluu reilut 260 lajia. Suvun tieteellinen nimi Wahlenbergia viittaa ruotsalaiseen kasvitieteilijään Göran Wahlenbergiin. == Lajeja ja alalajeja == * Wahlenbergia adpressa * Wahlenbergia albomarginata – kiivinsulokello * Wahlenbergia capensis * Wahlenbergia capillacea * Wahlenbergia cinerea * Wahlenbergia hederacea – sinisulokello eli sulokello * Wahlenbergia linarioides * Wahlenbergia lobelioides – suvisulokello ** Wahlenbergia lobelioides subsp. lobelioides – kanariansuvisulokello ** Wahlenbergia lobelioides subsp. nutabunda – marokonsuvisulokello * Wahlenbergia paniculata * Wahlenbergia procumbens * Wahlenbergia tenella * Wahlenbergia undulata * Wahlenbergia unidentata == Lähteet == == Aiheesta muualla == * Finto: Kassu – Kasvien suomenkieliset nimet: Wahlenbergia * Suomen Lajitietokeskus: Sulokellot (Wahlenbergia) Luokka:Kellokasvit